
Danmarks UFO Forening 



UFO-Mail nr. 102 


29. oktober 2008 


Rumskibe på himlen 
i 3 dage? 

Af Ole Hermingsen 

Robbie Williams i ufo-lejr. Rumvæsener lander på Jorden. 
Offentliggørelsen af nye hemmelige britiske ufo-arkiver. Pilot fik 
ordre til ufo-nedskydning. 

Det er nogle af de overskrifter og emner, der har domineret de 
danske medier i den seneste måned - og især de seneste dage - i 
relation til ufo-fænomener. 


Robbie Williams i ufo-lejr 

Det er en kendt sag, at sangeren Robbie Williams interesserer sig for ufo¬ 
fænomener og tror, at Jorden bliver besøgt af rumskibe. Dette har ofte været 
omtalt, især i den kulørte pre sse._ 

I starten af oktober 
dukkede beretningerne op 
igen med fornyet styrke i 
forbindelse med en 
oplysning om, at Robbie 
Williams denne gang var 
taget til Trout Lake - et 
kendt såkaldt ufo-spot-sted 
i USA. Han havde medbragt 
videoudstyr for det tilfælde, 
at der skulle dukke noget 
spændende op. Samtidig 
var der spekulationer om, 
at Robbie Williams i denne 
sammenhæng var i gang 

Sangeren Robbie Williams fotograferet sammen et nyt m usikalbum, 

med tidligere leder af Det britiske der J° passende kunne 
Forsvarsministeriums såkaldte „ufo-desk", Nick beskæftige sig med aliens. 
Pope(tv), der var taler ved SUFOIs 50 års Medlemmer af SUFOIs 
jubilæum i efteråret 2007. ledelse blev interviewet af 

Foto: www.nickpope.net div. danske elektroniske og 

trykte medier i samme forbindelse og henviste bl.a. til, at skulle Robbie 
Williams endelig tage til et ufo-spot-sted, så ville vi anbefale ham at besøge 
Hessdalen i Midt-Norge, hvor der gennem en længere årrække er set og 
registreret mystiske lys på himlen. 

Endelig ville UFO-Mail da særdeles gerne høre fra ham, hvis han skulle have 
held til at filme noget usædvanligt med sit video-udstyr. 





En glimrende tilgang til Hessdalen-fænomenerne og nogle af de seneste 
undersøgelser kan for øvrigt ses på denne adresse: http://ing.dk/artikel/82908 

Rumvæsener lander på Jorden 

Sådan var overskriften i Ekstra Bladets netavis den 14. oktober, hvor man med 
avisen Daily Star som kilde berettede, at rumvæsener ville flyve over himlen 
og være synlige i tre dage. Godt nok bringer Ekstrabladet historien under 
rubrikken »Verden på vrangen«, men alligevel. 

Det gik åbenbart så vidt, at bookmaker-firmaet William Hiil også holdt op med 
at modtage spil på rumvæseners ankomst. 

- Vi risikerer at skulle udbetale et syvcifret beløb, hvis rumskibet dukker op, 
sagde Rupert Hiil fra bookmakerfirmaet iflg. Daily Star. 

Det lyder som noget af en overreaktion. Rygterne om en snarlig og langvarig 
rumskibs-manifestation på himlen stammede fra en synsk amerikansk kvinde 
ved navn Blossom Goodchild. Måske skulle man i samme bookmakerfirma 
spille på, om det er hendes oprindelige navn ;-) 

- De kommer med kærlighed for at hjælpe os og vores planet med at komme 
til et højere niveau af kærlighed, sagde Blossom Goodchild iflg. Ekstrabladet på 
adressen: http://ekstrabladet.dk/vrangen/articlel069987.ece 

Vi var af en af vore læsere pr. mail blevet „advaret" i forvejen om, at der var 
et rumskib i vente, selv om vi jo sikkert ikke troede på den slags, som det blev 
udtrykt i den modtagne mail. 

Og helt rigtigt observeret. Udtalelser fra ældre psykiske damer om budskaber 
specielt rettet til disse selvbestaltede medier, angiveligt udvalgt af rumbrødre, 
om kommende invasioner fra det ydre rum, tillægger vi i SUFOI ikke nogen 
synderlig værdi. 


Nye britiske ufo-dokumenter frigivet 


Det britiske Forsvarsministerium har i de seneste dage offentliggjort et nyt 
hold frigivne ufo-dokumenter fra deres arkiver, i alt omkring 4.500 sider. 
Forsvarsministeriet fremlagde allerede i 2007 planer for offentliggørelse af 
deres ellers hidtil hemmeligholdte ufo-rapporter. Dette har vi detaljeret 
beskæftiget os med i flere ufo-mails: 

UFO-Mail nr. 86 
UFO-Mail nr. 96 
UFO-Mail nr. 100 


The National Archives 

UK govemment records and information management 


I løbet af en periode pa fire ar 
vil forsvarsministeriet 

offentliggøre alle ministeriets 
ufo-rapporter fra 1978 og frem 
til i dag. Arkiverne kan ses påwww. nationalarchives.gov.uk/ufos, hvorfra de 
gratis kan downloades i den kommende måned. Senere vil de stadig kunne 
downloades, men mod et mindre gebyr til The National Archives. På samme 
adresse indledes med en 13-siders vejledning og oversigt over de frigivne 
arkivmaterialer. 

Der er flere interessante rapporter i det netop offentliggjorte materiale. En af 
de umiddelbart mest spændende sager omhandler et passagerfly på vej til 
Heathrow Lufthavn. Undervejs havde man angiveligt en såkaldt near-miss - en 
nærkontakt - med et ufo, afslører Forsvarsministeriet filer. 

Forsiden af den frigivne rapport om Alitalia- 
f lyets møde med et ufo-fænomen. 


Luftkaptajnen pa Alitalia- flyet 
råbte „Look out" til sin 
andenpilot ved synet af et brunt 
missil-formet objekt, der med 
stor fart skød forbi flyet. 

Hverken civile 

luftartsmyndigheder eller de 
militære undersøgelser kunne 
efterfølgende forklare 

hændelsen nær Lydd i Kent i 
1991 som værende et missil, 
vejrballon eller en rumraket, 
hvorefter sagen blev lukket af 
de militære myndigheder. 

Den nuværende offentliggørelse 
omfatter også en rapport om, at 
en US Air Force pilot blev 
beordret til at skyde efter en ufo, der kunne ses på hans radar, men ikke 
direkte på himlen. Hændelsen fandt sted i 1957, men først i 1989 turde piloten 
stå frem og fortælle sin historie til myndighederne. Dengang blev piloten truet 
med flyforbud af en amerikansk embedsmand, hvis han brød „national 
sikkerhed" og fortalte offentligt om sin oplevelse, hvorunder han som pilot på 
et af to amerikanske kampfly under Den Kolde Krig blev beordret til 
nedskydning af et uidentificeret objekt over East 
Anglia i England. 

Det var den nu 77-årige Milton Torres, der i 1957 
blev beordret til at åbne ild - og der var også store 
problemer med at udføre selve ordren. For selv om 
både han og kontroltårnet på landjorden kunne se 
det store objekt på radarskærmene, var der intet at 
se i luften, hvor objektet burde befinde sig. Objektet 
var ellers på størrelse med et stort bombefly iflg. 
radarekkoet. 

Alligevel gør piloten klar til at affyre 24 raketter mod 
den ukendte gæst. Men sekunder før, han skal fyre, 
forsvinder objektet med lynets hast fra 
radarskærmene. 

Piloten når at rapportere om sin oplevelse, da han 
kommer tilbage til Royal Air Forces base i Kent, 
inden han bliver truet til tavshed. 

En mere detaljeret orientering om sagen samt et 
kort interview med Milton Torres kan ses og høres ukendt radarmål 
på Jyllands Postens JPtv.dk på denne England, 
adresse: http://jp.dk/udland/articlel491738.ece 



Den amerikanske 

jagerpilot Milton Torres 
blev i 1957 beordret til 
at åbne ild mod et 

over 


CIA-radarforsøg? 

Den engelske ufo-forsker og lektor i journalistik ved Sheffield Hallam 
University, David Clarke, vil på sin hjemmeside ikke afvise, at der kan 
forekomme besøg fra rummet, men det er nok mere sandsynligt, at piloten har 
overværet et hemmeligt CIA-forsøg, mener han. 

































I 1960erne forsøgte efterretningstjenesten sig nemlig med at skabe elektronisk 
støj på radarerne, som ville skabe illusionen af et fly - et såkaldt fantom-fly - 
som kunne distrahere russerne. 

Dr. David Clarke siger samtidig til 
pressen i forbindelse med 
offentliggørelse af dokumenterne, 
at de kan være med til at kaste 
nyt lys på relativt ukendte 
observationer. Men tilføjer han, 
sammensværgelses teoretikerne 
har allerede besluttet sig for, at 
formålet med frigivelsen af 
papirerne, er at „hvidvaske" 
rapporterne. 

Han tilføjer: „ The National 
Archives gør et fantastisk stykke 
arbejde med offentliggørelsen. Alle kan nu danne sin egen mening om tingene 
og fortolke dem. 

Nu kan man se det faktiske primære materiale - se de ting , der kommer ind til 
Det britiske Forsvarsministerium hver dag - og danne sig sin egen mening om 
tingene." 

En mere pudsig ting er, at man i arkiverne kan finde en anmodning fra Det 
britiske Forsvarsministerium om, at hærens og flådens helikoptere ikke 
anvendes til at tage billeder af de i England nyopdukkede korncirkel- 
aftegninger. Dette kunne nemlig svække deres ellers almindelige udtalelse om, 
at de ikke undersøgte mystiske fænomener. 

Dr. David Clarkes videointroduktion til de frigivne nitten filer, der dækker ufo¬ 
arkiver fra 1986 - 1992, kan ses på adressen: 

http://ufos.nationalarchives.gov.uk/video.asp 

Den seneste uges offentliggørelse af de britiske ufo-arkiver er bl.a. omtalt af 
Ingeniøren på denne adresse: http://ing.dk/artikel/92385?highlight=ufo 

SUFOIs Rapportarbejde i web-TV 

Toke Haunstrup, SUFOIs Rapportarbejde, er for nylig interviewet af Jyllands 
Posten, om rapportarbejde og fotosager. Artiklen kan læses på denne adresse, 
hvor Toke Haunstrup medvirker på JPtv.dk i et indslag om et af de 
uidentificerede fotos i SUFOIs Fotoarkiv: 

http://jp.dk/indland/articlel491189.ece 



Dr. David Clarke, Sheffield Hallam 
University 



tvjpcfc 



Toke Haunstrup (tv), SUFOIs Rapportarbejde, interviewes af tv.jp.dk om danske 
ufo-observationer og ufo-billeder. 

JPtv viser over de næste par uger en række indslag, hvor Toke Haunstrup 
gennemgår både uopklarede og opklarede episoder fra Sufois arkiv. 


Nyt fra SUFOIs 



Af Ole Henningsen 

I de seneste måneder har der været en særdeles livlig aktivitet 
på fotofronten, og vi har i Skandinavisk UFO Information via 
www.ufo.dk modtaget en mængde billeder til undersøgelse. En 
væsentlig del af disse billeder og videoklip drejer sig om små 
orange lys på himlen, nogle er endda set lette fra jorden, og de 
skyldes alle de små varmluftballoner, der har hærget den danske 
sommerhimmel som aldrig før. 

Uddrag af de mest markante eller specielle fotosager refereres i denne udgave 
af UFO-Mail. 

Odense-området 17. maj 2008 

Fra Odense-området foreligger der indtil nu 10 rapporter om lysende 
hvidlige/orange/rødlige lys/lyskugler på himlen om aftenen den 17. 
maj - en lørdag. Efter en gennemgang af rapporterne og 
beskrivelserne var Toke Haunstrup fra SUFOIs rapportarbejde hurtigt 
overbevist om, at det også denne dato drejede sig om observationer af 
små varmluftballoner. 





Beretningerne fortalte nogenlunde samstemmende om en flyveretning 
fra nordlig til sydlig retning, der var helt i overensstemmelse med den 
tilsyneladende herskende vindretning denne aften. 

Fortegnelsen over indberetningerne modtaget hos www.ufo.dk kan ses 
her: Indberetninger perioden 1/4 - 30/6 2008 

Som det fremgik af UFO-Mail nr. 100 fik en af observatørerne taget videoklip af 
lysene. 

Fotografen var 44-årige advokatsekretær Susanne Christensen, der til UFO- 
Mail fortalte om hændelsen: 

„4 lysende objekter kom fra nordlig retning på lige linie. Et 5. lysende objekt 
kom med større fart for at støde til de 4 andre. De fløj stille og roligt; og vi 
havde tid til at hente et nyligt erhvervet kamera og optage, så godt vi nu 
kunne. Da kameraet er helt nyt, og vi ikke har fået programmer læst ind på 
computeren, har vi endnu ikke selv set optagelserne, men da vi forsøgte at 
zoome ind på en af lyskuglerne, hoppede den nærmest i billedet." 


For kort tid siden afleverede Susanne Christensen sine optagelser til SUFOIs 
Fotoafdeling til nærmere undersøgelse, og disse optagelser underbygger 
teorien om små varmluftballoner. 





Still-fotos fra den modtagne videosekvens. 

Øverst ses 2 af de lysende objekter, medens der på nederste still-foto af Susanne 
Christensen er zoomet kraftigt ind på et af de øvrige lys. Den ovale lysaftegning 
skyldes kameraets bevægelse under optagelsen. Over lyset ses en mørk aftegning, 
der viser det øverste af den aflange varm luftbal Ion aftegnet mod den lysere 
himmel. 

Observationerne blev omtalt af medierne. Der blev efterlyst svar på, om ufo'er 
var på spil. 

Fyens Stiftstidendes www.fyens.dk bragte den 26. maj 2008 denne udtalelse: 

- Nej, det kan jeg med sikkerhed slå fast, at det ikke var, fortæller observator 
Erik Clausen fra Odense Observatorium på Munkebjergskolen. Han så også de 
lysende kugler og udtaler sig med en vis vægt efter flere end 40 år på 
observatoriet. 

- Jeg vil mene, at de lysende kugler blev skabt af tankeløse mennesker, der 
fyrede nødraketter af. Jeg er selv sejler og kan ikke nok opfordre folk til at lade 
være med i utide at sende nødraketter til himmels, lød det fra Erik Clausen. 

Et andet bud var, at de lysende kugler stammede fra en hjemmeværnsøvelse. 
Toke Haunstrups ret sikre bud på de små varmluftballoner blev yderligere 
bekræftet, da www.fyens.dk tre dage senere den 29. maj 2008 kunne berette, 
at det ikke var nødraketter eller noget fra en hjemmeværnsøvelse: 

- Nej. Ingen af delene. Det var harmløse japanske varmluftsballoner lavet af 
rispapir. De blev sendt af sted i anledning af min 50 års fødselsdag, fortalte 
Tom Kragelund, Odense og vedlagde billeddokumentation. 





Opsendelse af de små varmluftballoner fra Odense den 17. maj 2008 

Foto: Tom Kragelund 




6880 Tarm, Skaven Strand, 30. juli 2008 

„30. juli 2008, kl. 22,35, observerede jeg 2 objekter (hvidt/gul stærkt 
lys) først med en konstant hastighed, så holdt objekterne stille, 
hvorefter de lavede en slags formation skift (det skete ret hurtig 
,hurtig bevægelse'), og fortsatte derefter med en konstant hastighed 
igen (måske en lidt lavere hastighed, end før) Objekterne kom ind fra 
øst og fløj mod vest." 

Sådan starter beretningen fra en 43-årig mand i en anden fotosag, der må 
tilskrives små varmluftballoner og er indberettet til www.ufo.dk. Observatøren 
fortæller videre om oplevelsen: 

„Ca. kl. 22,40 kom et objekt, samme som de 2 objekter (hvidt/gul stærkt lys). 
Fløj med konstant hastighed i samme retning og forsvandt samme sted. 

Der var ingen lyd på objekterne. Har taget nogle utydelige billeder, men det 
var en klar blå aften med lidt skyer. Og selve observationerne var knivskarpe. 
Så billederne giver ikke det sande billede. 

Prøv at zoome ind på orange ild kugle med kraftig hvid lys forrest. 

Kamera: Digjtal Kodak Easy Shape 5,0 m/7/ pixels. DX4530" _ 


2008 / 07/30 


De observerede to lys ses midt i dette originale billede. 




Udsnit af to af de originale fotos med forøgede lys-og 
kontrasforhold samt ekstra skarphed viser på begge en 
lille gul lys aftegning markant anderledes end den 
øvrige rødlige/orange aftec 



Eksempler på andre fotos af 
varmluftballoner under opsendelse, hvor 
den lysende flamme ses som det 
markante lyspunkt, viser ligheden med 
billederne fra Skaven Strand den 30. juli 
2008. 

Bevægelsesmønstret hen over himlen er i overensstemmelse med de 
fremherskende vindforhold, og på trods af de ret få informationer at arbejde 
med i de originale fotografier er SUFOIs Fotoafdeling ikke i tvivl om, at også 
disse billeder viser små thailandske varmluftballoner opsendt lokalt. 


6823 Ansager, 6. september 2008 

54-årige Alf G. Jensen fortæller: „Min 13 årige datter var lige udenfor 
og kom råbende > om at jeg skulle komme udenfor. Jeg gik ud og så op 
på himlen, og der fik vi øje på 3 skarpe, rødgule ildkugler komme fra 
syd mod nord i formation. Der var overhovedet ikke nogen lyd eller 
noget andet. De fløj bare i tæt formation mod nord, indtil vi ikke kunne 
se dem mere. 




Jeg har aldrig set noget 
lignende før. Min datter 
har taget billeder på sin 
mobil af objekterne, der 
tydeligt viser de tre i 
formation. Jeg er stadig 
lidt op og køre på 
oplevelsen, og jeg har 


kontaktet 


politiets 

om 

som vil 


Et af de tre fotos 
taget af Alf G. 

Jensens datter af 
lysene på himlen vagtcentral 
samt oplevelsen, 

udsnitforstørrelse, afvente om der kommer 
Det flere henvendelser." 

„bananformede" Alf G. Jensen er overbevist 
udseende skyldes om, lysene var meget højt 
bevægelse af oppe. 

kameraet under Efter beskrivelsen 

eksponeringen. 


og efter 
undersøgelse 


en nærmere 

af de modtagne tre fotografier var vi i SUFOI efterhånden ikke i tvivl om, at 
der også denne gang var tale om små thailandske rispapirballoner opsendt fra 
lokalområdet. 

Der var da også flere andre i Ansager, der så lysene på himlen den aften. 
Deriblandt sangeren Helge Engelbrecht, der til UFO-Mail fortæller om 
oplevelsen: 

„Det var et helt fantastisk syn, som jeg denne skønne sensommeraften nød 
helt alene i første omgang, skal vi sige det på jysk ,med åben mund og 
polypper', indtil jeg fik kaldt på min kone. 

Sammen fulgte vi de næste 10-15 minutter lysenes videre 
færd på vej henover byen og af sted på samme rute, som 
flyene der dagligt passerer her over hustagene for at lande 
i Billund. 

Det var alt sammen meget overraskende men også ganske 
betagende. Der forekom ingen lyd overhovedet, aftenen 
var stille, lun og smuk. 

Din beskrivelse af fænomenet som værende , Thailandske 
varmluftballoner' har jeg aldrig selv hørt om men nu altså 
åbenbart set. 

I hvert fald forekommer det realistisk. 

Sangeren Helge Spørgsmålet kan så være: Gad vide, hvem afsenderen har 
Engelbrecht været? Kan det have været nogle af vore bysbørn på 

Foto: Va s n Kanalvej eller Grødevej? 

Knudsen, www.fotovagn.d £> e £ vgr som om jy Sene nærmest blev ,skudt af sted' LIGE 
op over trætoppene i vores baghave ved den gamle bane i Ansager. 

Pludselig var de der, 3 i alt, ens, tæt på og højst 100 -200 meter oppe som 
luftballoner', runde bolde nærmest med fine ,spir', der stille og roligt svævede 
højere og højere op og længere og længere væk. 

I starten var det nærmest synkron-flyvning men så steg 2 af boldene ekstra til 
vejrs mens den tredje hang lidt efter og lidt længere ude. 

De 2 højest oppe mistede også en lille smule kontakt med hinanden men ellers 
virkede det nu som, de sammen havde planlagt ruten. Til sidst forsvandt de i 
mørket", slutter Helge Engelbrecht sin beretning til UFO-Mail. 




Der blev forsøgt en efterlysning lokalt af yderligere observatører, som evt. 
kunne forklare mere konkret, hvorfra „lysene" i givet fald kunne være opsendt. 
Dette lykkedes dog ikke, men ballon-teorien er stadig det bedste bud på, hvad 
der blev observeret på himlen denne aften over Ansager i Vestjylland. 

5230 Odense M, 13. september 2008 

„Ser godt 10 UFO-er flyve sammen over den vestlige del af Odense ca. 
5 km oppe - hver især er ca. 10 gange så stor som en stjerne > når man 
ser op på himlen. De er lys-orange. De flyver i en glidende bevægelse 
mod syd. Og bevægelsen er også glidende indbyrdes - fantastisk syn. 
Det fuldstændig samme sted på himlen flyver de ud i rummet med 
extrem stor fart. " 

Sådan beretter lektor Teit Luthje fra den vestlige del af Odense, da han 
sammen med 2 andre vidner kl. ca. 22.30 i 5 minutter observerer en række 
lys-orange-farvede lys på himlen og fortæller videre til SUFOI om hændelsen: 
„Min datter så dem først og ringede til mig. Da var der godt 16 UFO-er på 
himlen. Nogle fløj sammen andre fulgte efter. Hun tog et billede af 5 af dem 



De 5 af lysene på himlen over det vestlige Odense fotograferet med mobilkamera af 


Teit Luthjes datter den 13. september 2008. 


Der er åbenbart en række mennesker, der den aften ser disse lys, for 
efterfølgende modtager SUFOI fra Teit Luthje yderligere en mail, hvor han 
referer til Fyens Stiftstidende, der har en mulig forklaring 

http ://www.fyens.d k/article/1074217: Odense—Mystiske-UFO-er—var- 
foedselsdags-lys www.fyens.dk beretter bl.a. 

- Jeg var lørdag aften til fest i Allégade i Odense. Her blev der ved 22-tiden til 
ære for fødselsdagsbarnet opsat 10 himmellys ca. en halv meter høje - de 
bruges tilsyneladende ofte i østen, når der fejres nytår. 

De drev mod syd/vest. Det må være dem, der er observeret. 

Flere læsere har til Fyens.dk fortalt, at de har set de mærkelige lys lørdag 
aften, blandt andet Kim Nielsen. 

Mellem klokken 22 og 23 ventede han på bussen i centrum. Mens han ventede, 
så han en række lys komme flyvende over nattehimlen. Lysene kom langsomt 
flyvende i retning syd-sydøst. 

Til oplysningerne, om det sandsynligvis er disse små thailandske 
varmluftballoner, der har været på spil, siger Teit Luthje til ufo-mail, at det i 
grunden er underligt, at man har iagttaget noget lignende i Horsens og på 
Sjælland samme aften - jf. observationslisten på www.ufo.dk. 

Hertil siger lederen af SUFOIs Rapportarbejde, Toke Haunstrup: 

„Ja, observationen fra Kirke Hyllinge (og muligvis også den fra Horsens) 
skyldes givetvis også varmluftballoner. Det er dog ikke i sig selv usædvanligt, 
at vi her i sommerhalvåret på samme aften modtager op til adskillige 
beretninger om varmluftballoner fra forskellige egne af landet. 

Det viser blot, hvor udbredt det efterhånden er blevet at opsende 
varmluftballoner i forbindelse med fester og sammenkomster , pointerer Toke 
Haunstrup." 

4720 Præstø 19. september 2008 

Dags- og ugepressen på Sydsjælland berettede om Præstø-borgeres 
observation af en mystisk orange lyskugle på himlen den 19. september. 
SUFOIs formand Kim Møller Hansen, Ringsted, mente dog med baggrund i 
beretningerne at kunne konkludere, at der sandsynligvis var tale om små 
thailandske varmluftballoner. 

Jesper R. Mortensen, Vibevej 6 i Præstø, kunne også senere bekræfte dette og 
tage gassen af beretningerne, da han fortalte, at den mystiske flyvende 
genstand begyndte sin rejse i Netto på Torvet i Præstø fredag aften ved 18- 
tiden. 



PftÆSTtt: Netto hås cn Iwpet rort t iptUel. n* det q**. 
der ufoen eller meteoren i ^rxvUi Det H nu blevet op 
Idiirrt. hvem der forundrede borgerne I f, 

»Ufoen« 
begyndte 
rejsen i Netto 

- Efter en kortere landing på Vibevej 6 i Præstø besluttede den sig for at tage 
til det ydre univers kl. 19.55 samme aften, som han senere berettede. Det var 
Ulla og Kit Hansen, der satte ild til den tændblok, der sad nederst i den 
thailandske rispapirlampe, og de kunne ikke lade være med at tale om, at 
nogen andre måske ville undre sig, hvis de så den på himlen. 

- Under opstigningen grinede og pjattede vi med, at det lignede en ufo, hvilket 
vi så fik ret i, fortalte Jesper R. Mortensen efterfølgende til de lokale medier. 








4320 Lejre forsøgscenter, 6. juli 2008 


„Jeg gik en 
tur i Lejre 
Forsøgcenter 
på Sjælland 
med min bror 
og svigerinde 
i dag, og på 
en bakketop 
tager jeg et 
billede ud 
over en dal. 
Da jeg 

kommer hjem 
og skal sætte 
billederne ind 
på min 

computer, er 
der en ufo på 

Fotoet taget ud over en dal ved Lejre Forsøgscenter 6. juli det billede > 
2008 som jeg har 



taget ud over dalen." 

Da SUFOI efterfølgende modtager billedet til undersøgelse tilføjer fotografen, 
en 54-årig mand: 

„Tror måske selv nu efter lidt tid, at det kunne have været en vandddråbe fra 
en and, der flyver forbi, men så ikke nogen and, eller noget i den retning. Men 
jeg ved ellers ikke, hvad det er. Er glad for, at I skrev tilbage, jeg troede 
egentlig ikke I var interesseret i noget sådant." 

Kratige udsnitforstørrelser af det modtagne foto ledte straks tanken hen på et 
insekt, nærmere bestemt en sommerfugl. En af vore fotokonsulenter gav 
endda et dristigt bud på, hvad det kunne være for en: evt. en Stor 
Kålsommerfugl - Pieris brassicae. 



iJMhåW 

En kraftig udsnitforstørrelse af det originale foto med ændrede lys- 
og kontrastforhold og til sammenligning et bevidst sløret foto af en 
Stor Kålsommerfugl - Pieris brassicae. 











Eksponeringstiden iflg. billedets elektroniske EXIF-data er 1/640 seconds, så 
selve sommerfuglens „flugt" fra højre mod venstre i luften foran kameraet er 
fanget rimeligt skarpt, men da afstandsindstillingen er på uendeligt, og 
sommerfuglen er tæt på kameraet, er den blevet uskarp på billedet. 

Samme uskarphed ses også i bevoksning/græs m.v. i forgrunden på 
fotografiet, medens resten af billedet er skarpt aftegnet. 

Forskelligartede insekter samt fugle optræder ofte på de billeder, SUFOI 
modtager til undersøgelse. 

8963 Auning, 12. august 2008 

„Den 12. august kom jeg kørende i bil på Djursland sammen med min 
storebror, da vi til at starte med så et lys, der så lidt underligt ud. Så 
kom der et mere... heldigvis nåede jeg at fyre 5 billeder af med 
mobilen..." 

En 15-årig ung mand indberettede til SUFOI via www.ufo.dk, hvordan han 
sammen med sin storebror kom kørende i bil ved Gammel Estrup vest for 
Auning på Djursland den 12. august 2008 kl. ca. 21.20. Her så de lavt på den 
nordøstlige himmel „et underligt lys". Observatøren fortæller om hændelsen: 
„Vi kom kørende på vejen Randersvej, på vej ind i Auning, hvor vi lavt i 
horisonten så et lys der var meget skarpt og som bevægede sig langsomt. Vi 
holdte ind på den nærmeste rasteplads. Vi observerede lidt. Der gik lidt tid, før 
der dukkede et lys mere op. De var først ved siden af hinanden, hvorefter det 
ene forsvandt bag træerne, og så forsvandt det sidste igen, og så kom de så 
igen, hvor de stod lodret, og som sagt bevægede sig langsomt og forsvandt, 
som om lyset blev slukket. Til sidst ventede vi i 2 min, og de dukkede ikke op 
igen, hvorefter vi kørte. Ved ikke, om det lys dukkede op senere hen. Men vi 
kørte hjemad. 

Jeg nåede heldigvis at fyre 5 billeder af med mobilen :) Billederne er taget ud 
af bilens vindue, hvor vinduet er rullet ned. :) Jeg har ikke forsøgt at 
manipulere det eller noget." 




Tre af den 15-åriges mobilfotos af det underlige lys lavt i horisonten. Billederne er i 
udsnit og har fået ændret lys- og kontrastforhold for evt. at frembringe flere 


detaljer i de ikke helt skarpe fotos. 

En astronomisk forklaring kunne straks afvises, men fotografens position på 
Djursland og retningen til de observerede lys ledte Fotoafdelingens tanke hen 
på eventuelle fly, hvorfor Flyvertaktisk Kommando , FTK, i Karup, blev spurgt 
om deres aktiviteter. 

En eller anden form for nødblus kunne heller ikke udelukkes, hvorfor 
Søværnets Operative Kommando, SOK, i Brabrand blev spurgt om eventuelle 
optegnelser herom. 



AARHUS LUFTHAVN AlS AARHUS AIRPORT l TO 


Eventuelle landingslys på fly under indflyvning 
til nærliggende Aarhus Lufthavn (Tirstrup), 
kunne heller ikke udelukkes, hvorfor der også 


her blev forespurgt om sagen. 

Der indløb hurtigt et kvalificeret svar fra flyveleder Jens Fruensgaard, ATC 
Tårnet: 



„Det ligner meget lyskugler/flares som forsvaret af og til afskyder fra deres 
skydeområde R45 Hevring. Retningen som der er observeret i, er nøjagtig i 
retning af dette område. 

Jeg har selv oplevet det flere gange, hvor det er observeret frå tårnet i Århus 
lufthavn. 



Flyx/ex/åbnet 

Flyvertaktisk Kommando 


Har ikke kunnet fastslå om 
området var aktivt pågældende 
aften. Jeg vi I tro at du kan 
indhente oplysning om dette ved 
forsvaret/FTK." 

Søren M. Jensen, seniorsergent ved FTK OPSCENT, Flyvertaktisk Kommando 
peger i en mail til SUFOI på, at retning og lys tyder på, at det fremkommer fra 
Hærens Øvelsesterræn Hevring på Norddjursland, som vi kan tage kontakt til. 

Endelig indløber der en mail fra 
Soværnet Søren Post Pedersen, 

Soværnets Operative Kommando kaptajn løjtnant og SAR 

sagsbehandler ved SOK's 
Overvågnings- og Beredskabsafdeling, hvori han bl.a. skriver: 

„Søværnets Operative Kommando (SOK) har undersøgt forholdet nærmere og 
er kommet frem til, at der den pågældende aften blev gennemført skydning 
ved Hevring Skydeterræn - umiddelbart med affyring af 40mm håndholdt hvid 
lysraket, der efter endt opstigning langsomt daler nedad, mens den forbliver 
lysende i nogle minutter. 

Derudover har vi ved SOK ingen registreringer, der kan relateres til 
observationen." 

Ved en efterfølgende telefonisk henvendelse fra SUFOIs Fotoafdeling til lederen 
af Hevring Skydeterræn (Hevringlejren) på Norddjursland bekræftes det, at 
der har været øvelse den pågældende aften, og at hun har undersøgt sagen for 
SOK m.fl. Hun tilføjer, at disse lysraketter hænger i flere minutter svævende 
under en lille faldskærm og at anvendelse af disse lysraketter ofte giver 
anledning til henvendelser fra offentligheden. 

Vi er i Skandinavisk UFO Information utroligt glade for den professionelle 
hjælpsomhed og imødekommenhed, de involverede myndigheder har vist i den 
pågældende sag. 

Samtidig er det også en tilfredsstillelse for os med baggrund i undersøgelserne 
med meget stor sikkerhed at kunne løse mysteriet og pege på en konkret 
forklaring på det ejendommelige lysfænomen, der blev observeret og 
fotograferet af de unge mennesker på Djursland den 12. august 2008. 


Hvad undersøges? 

„Jeg troede egentlig ikke I var interesseret i noget sådant", skrev en af 
fotograferne i sin henvendelse. 

Men, jo, vi er i SUFOIs Fotoafdeling interesseret i at se, hvad man har 
fotograferet, og som forekommer så ejendommeligt, at fotografen selv synes, 
det evt. fortjener en nærmere undersøgelse. Det betyder dog ikke, at 
Fotoafdelingen har ressourcer til at undersøge og vurdere alle mulige små, 
utydelige mørke pletter på tilfældige billeder. 

Der skal ikke lægges skjul på, at de mest interessante fotos for SUFOI er de 
billeder eller videoklip, hvor der samtidig er observeret noget uidentificeret på 
himlen. 


Det er denne type af billeder, der af indlysende årsager almindeligvis lægges 
flest ressourcer i. 


Efterlysning 

Tidligere i år besøgte SUFOIs fotokonsulent Hans Bødker USA, hvor han bl.a. 
tog dette foto i Yosemite National Park. 





Hans Bødkers foto fra Yosemite National Park samt en kraftig forstørrelse af den 
efterlyste fugl. 

Hans Bødker er ikke i tvivl om, at han har fået en fugl med på sit foto, men 
kan ufo-mails læsere hjælpe med evt. at identificere, hvilken fugl der har et 
sådant udseende mht. vingefang og flyvemåde? Vi hører gerne på UFO-Mails 
redaktion gode bud på „fuglen" på Skandinavisk UFO Information - SUFOI's 
mail-adresse. 


Send ufo-mail til familie, venner og bekendte! 

Synes du, at ufo-mail er spændende oplysninger og interessant læsning, så 
send denne ufo-mail videre til din familie, dine venner og bekendte. 

Så har de også muligheden for at modtage ufo-mail gratis og uforpligtende, 
når der sker noget nyt: 

Danske og udenlandske observationer eller fotografier, aktuelle 
himmelfænomener og spændende tilbud på ufo-materialer. 



